REPUBLIKA SRBIJA

NARODNA SKUPŠTINA

15. maj 2014. godine

O B A V E Š T E Nj E

PREDSEDNIKA NARODNE SKUPŠTINE REPUBLIKE SRBIJE

MAJE GOJKOVIĆ

(10.05 časova)

PREDSEDNIK: Poštovani narodni poslanici, u skladu sa članom 90. stav 2. i članom 101. stav 2. i članom 5. Poslovnika Narodne skupštine, obaveštavam vas da zbog vanredne situacije uzrokovane elementarnom nepogodom ministar unutrašnjih poslova dr Nebojša Stefanović nije u mogućnosti da prisustvuje sednici Narodne skupštine danas u 10.00 časova kao ovlašćeni predstavnik Vlade prilikom razmatranja 12. tačke dnevnog reda sednice (razmatrana 21. maja 2014).

Dopis koji nam je upućen pre nekoliko minuta želim da prenesem i pročitam i javnosti i vama poslanicima: „Molim vas da se zbog potrebe za hitnim održavanjem Republičkog štaba za vanredne situacije, na čijem čelu je ministar za unutrašnje poslove dr Nebojša Stefanović, koji će se održati dana 15. maja 2014. godine u 11.00 časova, omogućite pomeranje sednice Narodne skupštine dana 15. maja 2014. godine sa 10.00 na 15.00 časova.

Takođe, molimo da se iz istih razloga zakazan Odbor za odbranu i unutrašnje poslove pomeri dana 15. maja 2014. godine sa 9.00 časova na 14.00 časova“.

Iz tih razloga nastavak današnje sednice Narodne skupštine odlaže se za 15.00 časova, do kada određujem pauzu u radu, a nadležni odbor biće u 14.00 časova.

Zahvaljujem što ste došli.